คลังให้ “บิ๊กตู่” เคาะลดภาษีน้ำมันดีเซลสัปดาห์หน้า
รมว.คลัง ให้ “บิ๊กตู่” เคาะลดภาษีน้ำมันดีเซล ในการประชุมสัปดาห์หน้า รายงานผลเสียทำประเทศถังแตก
11 ก.พ. 2565

นายอาคม เติมพิทยาไพสิฐ รมว.การคลัง เปิดเผยว่า กระทรวงพลังงานเตรียมเสนอชุดมาตรการดูแลค่าครองชีพจากปัญหาราคามันแพงให้คณะรัฐมนตรี (ครม.) ที่มี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน พิจารณาในวันที่ 15 ก.พ. 2565 โดยมาตรการภาษีสรรพสามิตน้ำมันเป็นส่วนหนึ่ง ตามนโยบายของรัฐบาลตรึงราคาขายปลีกน้ำมันดีเซลไม่เกิน 30 บาทต่อลิตร ส่วนรายละเอียดคงต้องรอกระทรวงพลังงาน และ ครม. เห็นชอบ“มาตรการทางภาษีก็เป็นกลไกหนึ่งที่จะพิจารณาพร้อมกับกลไกของกองทุนน้ำมันเชื้อเพลิง ซึ่งจะพิจารณาในภาพรวมทุกด้าน โดยเฉพาะขีดความสามารถของกองทุนน้ำมันเชื้อเพลิง ที่ก่อนหน้านี้มีการขยายเพดานการกู้เงินเป็น 3 หมื่นล้านบาท รวมถึงต้องติดตามราคาน้ำมันอย่างใกล้ชิด เพราะราคาขึ้นลง และการตรึงราคาน้ำมันตรงนี้ ไม่ได้มีแค่เรื่องภาษี แต่กองทุนก็ยังมีเงินนำส่งเข้ามาอยู่ ทั้งกองทุนน้ำมันเชื้อเพลิง และกองทุนอนุรักษ์พลังงาน โดยรายละเอียดทั้งหมดอยากให้รอฟังทางกระทรวงพลังงาน” นายอาคม กล่าวนายอาคม กล่าวว่า ปัจจุบันมีเม็ดเงินจากหลายส่วนที่คาดว่าจะสามารถนำมาใช้ในการดูแลราคาพลังงานได้ อาทิ เงินงบประมาณ และเงินกู้จาก พ.ร.ก. กู้เงินโควิด-19 เพิ่มเติม วงเงิน 5 แสนล้านบาท ที่ยังมีวงเงินเหลืออยู่ โดยเม็ดเงินในส่วนนี้จะใช้ได้หรือไม่ได้นั้นต้องไปดูวัตถุประสงค์ ถ้าใช้ได้ก็ใช้ ใช้ไม่ได้ก็คือไม่ได้รายงานข่าวจากกรทรวงการคลัง ระบุว่า การลดภาษีสรรพสามิตน้ำมันดีเซลนั้น ขึ้นอยู่กับการตัดสินใจของ ครม. โดยการประชุมในวันที่ 15 ก.พ. นี้ ทางกรมสรรรพสามิตได้ทำทางเลือกเกี่ยวกับการลดภาษีสรรพสามิตน้ำมันดีเซลแบบขั้นบันได้ ตั้งแต่ 50 สตางค์ จนถึง 5 บาท ให้ ครม. พิจารณาเพื่อให้เห็นภาพรวมทั้งหมด โดยเฉพาะผลกระทบว่าจะทำภาษีหายไปเท่าไร ซึ่งยอมรับว่าจะกระทบกับการจัดเก็บรายได้โดยรวมของประเทศ จนทำให้ปีงบประมาณ ปี 2565 มีปัญหา รายได้ไม่พอกับรายจ่าย เนื่องจากปีงบ 65 ได้ตั้งงบประมาณแบบขาดดุล 7 แสนล้านบาท ซึ่งเต็มเพดานกฎหมายกำหนดไว้ว่าการกู้เพื่อชดเชยขาดดุลงบประมาณ และการกู้กรณีรายจ่ายมากกว่ารายได้ต้องไม่เกิน 20% ของงบประมาณ รวมกับ 80% ของต้นเงินชำระเงินกู้ ซึ่งในปีนี้หากรายได้ไม่พอกับรายจ่ายรัฐบาลไม่มีตัวช่วยเหมือน 2 ปี ที่ผ่านมา ที่ยังกู้กรณีรายจ่ายมากกว่ารายได้ มาปิดหีบงบประมาณได้